Iktatószám: P/12-2/2020

**Jegyzőkönyv**

**Készült**: A Térségfejlesztési Bizottság és a Pénzügyi Bizottság 2020. szeptember 17-i, a Megyeháza Földszinti 5. számú termében tartott együttes üléséről.

**Jelen vannak**: a mellékelt jelenléti ívek szerint

**Fodor Márk**: Köszönti a Térségfejlesztési Bizottság tagjait, a Hivatal munkatársait, a meghívottakat. Megállapítja, hogy a Térségfejlesztési Bizottság a jelen lévő 5 fővel határozatképes. Állásfoglalást kér Főjegyző Úrtól a veszélyhelyzetre vonatkozó szabályokról.

**Dr. Mester László**: Elmondja, hogy az épületben a portaszolgálatot ellátó dolgozóknak, valamint az érkező ügyfeleknek kötelező a maszk viselése, a dolgozóknak munka közben nem kell hordani. A bizottsági ülésen, illetve a közgyűlésen a résztvevők saját döntésük szerint viseljék a maszkot.

**Fodor Márk**: Kérdezi a Térségfejlesztési Bizottság tagjait, hogy az előzetesen kiküldött napirenddel kapcsolatban van-e valakinek észrevétele.

Mivel észrevétel nem merült fel, szavazásra teszi fel a napirendet.

**10/2020. (IX.17.) TB számú határozat**

*A Zala Megyei Közgyűlés Térségfejlesztési Bizottsága az elnök által előterjesztett napirendet 5 igen szavazattal egyhangúan elfogadta.*

**Zakó László**: Köszönti az együttes bizottsági ülésen résztvevőket. Megállapítja, hogy a Pénzügyi Bizottság a jelen lévő 5 taggal határozatképes. Megkérdezi a Pénzügyi Bizottság tagjait, hogy elfogadják-e az előzetesen kiküldött napirendet, illetve kérdésük, észrevételük van-e?

**11/2020. (IX.17.) PB számú határozat**

*A Zala Megyei Közgyűlés Pénzügyi Bizottsága az elnök által előterjesztett napirendet 5 igen szavazattal egyhangúan elfogadta.*

**Napirend tárgyalása:**

1. **Rendelet-tervezet a Zala Megyei Önkormányzat 2020. évi költségvetésének módosítására.**

**Zakó László**: Felkéri osztályvezető asszonyt, Hellerné Vizsy Ritát az előterjesztésben foglaltak rövid összefoglalására.

**Hellerné Vizsy Rita**: A költségvetési rendeleten átvezetésre kerültek a pályázati bevételek, melyek működési céltartalékba, illetve általános tartalékba kerültek. Időközi választás lebonyolítására megállapított támogatás is szerepel az előterjesztésben.

A módosításokat követően a költségvetés főösszege közel 20 millió forinttal emelkedik, 825.521 e Ft-ra változik.

**Zakó László**: Megkérdezi a Pénzügyi Bizottság tagjait, van-e valakinek kérdése, észrevétele a napirendi ponttal kapcsolatban. Az előterjesztésben az szerepel, hogy a tisztségviselők és köztisztviselők 400 eFt cafeteria juttatásra jogosultak. Miért október 15-től hatályos ez a rendelkezés, ezt magasabb jogszabály írja elő? Miért nem lehet arányosítani?

**Dr. Mester László**:Ez nem magasabb jogszabályi előírás, hanem a Zala Megyei Önkormányzat saját jogkörében határozhatja meg, hogy egyértelmű és tiszta szabályok mentén tudjon gazdálkodni. Az év közben 3 dolgozó jogviszonya szűnt meg, mindenki megkapta a megszűnés időpontjában érvényes előírások alapján az időarányosan járó összeget.

**Zakó László**: Szigorúnak tarja ezt a rendelkezést. Munkanapokra is le lehetne bontani, ki lehetne számítani a pontos összegeket.

**Dr. Mester László**: Aki október 15-én jogviszonyban áll, meg fogja kapni az összeget.

**Fodor Márk**: Megkérdezi, hogy van-e valakinek további kérdése a napirendi ponttal kapcsolatban.

Kérdés, észrevétel nem merült fel.

**11/2020. (IX.17.) TB számú határozat**

*A Zala Megyei Közgyűlés Térségfejlesztési Bizottsága a „Rendelet-tervezet a Zala Megyei Önkormányzat 2020. évi költségvetésének módosítására” című napirendi pontot 5 igen szavazattal egyhangúan elfogadta.*

**Zakó László**: Megkérdezi a Pénzügyi Bizottság tagjait, van-e valakinek kérdése, észrevétele a napirendi ponttal kapcsolatban.

Mivel kérdés, észrevétel nem merült fel, a Pénzügyi Bizottság az alábbi határozatot hozza:

**12/2020. (IX.17.) PB számú határozat**

*A Zala Megyei Közgyűlés Pénzügyi Bizottsága a „Rendelet-tervezet a Zala Megyei Önkormányzat 2020. évi költségvetésének módosítására” című napirendi pontot 5 igen szavazattal egyhangúan elfogadta.*

1. **A Terület- és Településfejlesztési Operatív Programban (TOP) a Zala Megyei Önkormányzat részvételével pályázat benyújtása.**

**Fodor Márk**: Felkéri Dr. Mester Lászlót az előterjesztésben foglaltak rövid összefoglalására.

**Dr. Mester László**: A Pénzügyminisztérium központi maradványforrás terhére fedezetet biztosít a magyar-szlovén államhatárig haladó kerékpárút egy része megépítésének megvalósítására. A pályázat keretében újabb szakasz fog épülni Kerkateskánd és Tornyiszentmiklós települések között. A pályázat benyújtásához a Zala Megyei Közgyűlés jóváhagyása szükséges.

**Fodor Márk**: Megkérdezi, hogy van-e valakinek kérdése a napirendi ponttal kapcsolatban.

A Térségfejlesztési Bizottság tagjai részéről kérdés nem merült fel.

**12/2020. (IX.17.) TB számú határozat**

*A Zala Megyei Közgyűlés Térségfejlesztési Bizottsága „A Terület- és Településfejlesztési Operatív Programban (TOP) a Zala Megyei Önkormányzat részvételével pályázat benyújtása” című napirendi pontot 5 igen szavazattal egyhangúan elfogadta.*

**Zakó László**:Megkérdezi a Pénzügyi Bizottság tagjait, van-e valakinek kérdése, észrevétele a napirendi ponttal kapcsolatban.

A Pénzügyi Bizottság tagjai részéről kérdés nem merült fel.

**13/2020. (IX.17.) PB számú határozat**

*A Zala Megyei Közgyűlés Pénzügyi Bizottsága „A Terület- és Településfejlesztési Operatív Programban (TOP) a Zala Megyei Önkormányzat részvételével pályázat benyújtása” című napirendi pontot 5 igen szavazattal egyhangúan elfogadta.*

1. **A Zala Megyei Önkormányzat részvételével benyújtott pályázat jóváhagyása.**

**Zakó László**: Az előterjesztés utal a pályázatra, kéri az előterjesztésben foglaltak rövid összefoglalását.

**Kárpáti Veronika**: A szlovén partnertől érkezett a megkeresés, de végül a boszniai partner nyújtotta be a pályázatot. A projekt célja, hogy az EU jövőjéről és aktuális releváns kérdéseiről tájékoztassa az állampolgárokat. A Zala Megyei Önkormányzat költségvetése 12.600 EUR, amelyből TV vita, workshopokon való részévétel, a projekt keretében kidolgozásra kerülő mobil applikáció népszerűsítése, és az alkalmazással kapcsolatos fordítási feladatok fognak megvalósulni. A pályázathoz 20% önerő szükséges.

**Zakó László**: Elmondja, hogy az előterjesztést kétszer is elolvasta, de számára megfoghatatlanok a program kiemelt prioritásai, hiszen ennek könyvtárnyi irodalma van. Az önkormányzat részéről fizetendő 20%-os önerőt sajnálna, ezért tartózkodni fog a szavazástól.

**Pácsonyi Imre**: Kétségtelen, hogy valamennyi politikai platformon ténykedőknek vannak kritikai észrevételei, de ez a pályázat lehetőséget ad újabb kapcsolat rendszer kialakítására. Ez egy későbbi pályázat benyújtásánál előnyös lehet, ezért kell új partnereket, szövetségeseket keresni. Javasolja a bizottságoknak az előterjesztés elfogadását.

**Zakó László**:Megkérdezi a Pénzügyi Bizottság tagjait, van-e valakinek további kérdése, észrevétele a napirendi ponttal kapcsolatban.

További hozzászólás nem volt.

**14/2020. (IX.17.) PB számú határozat**

*A Zala Megyei Közgyűlés Pénzügyi Bizottsága „A Zala Megyei Önkormányzat részvételével benyújtott pályázat jóváhagyása” című napirendi pontot 4 igen szavazattal, 1 fő (Zakó László) tartózkodása mellett elfogadta.*

**Fodor Márk**: Kéri a Térségfejlesztési Bizottság tagjait, szavazzanak az előterjesztésről.

**13/2020. (IX.17.) TB számú határozat**

*A Zala Megyei Közgyűlés Térségfejlesztési Bizottsága „A Zala Megyei Önkormányzat részvételével benyújtott pályázat jóváhagyása” című napirendi pontot 5 igen szavazattal egyhangúan elfogadta.*

**Zakó László**: Megköszöni a Pénzügyi Bizottság munkáját, és az együttes ülést bezárja.

K.m.e.

 Fodor Márk Zakó László

a Térségfejlesztési Bizottság elnöke a Pénzügyi Bizottság elnöke

Strázsai Zoltán

a Térségfejlesztési Bizottság alelnöke,

a Pénzügyi Bizottság alelnöke